Točak sa centralnim zaključavanjem

**Točak** **sa centralnim zaključavanjem** je tip točka kod kojeg se točak za osovinu pričvršćuje pomoću jedne centralne matice, umjesto uobičajenog korištenja 4 ili 5 matica ili vijaka.

## Istorijat 
alt=Rudge-Whitworth wire wheel and knock-off nut on a 1922 Vauxhall 25|mini| Rudge-Whitworth žičani točak i matica za otkucavanje na Vauxhallu 25 iz 1922.

Početkom 1900-ih Rudge-Whitworth je uveo u upotrebu sistem centralnog zaključavanja automobilskih žičanih točkova. Prvobitno nazvan "QD" (za "Quickly Disconnectable" - "brzo odspojivo"), osnovni mehanizam centralnog zaključavanja tokova ("knock-off" stil) patentiran je 1908. godine. Brzo je prihvaćen od strane proizvođača automobila i trkača. Iako su. zbog sigurnosnih razloga, točkovi sa knock-off zaključavanjem, isključeni iz VN Francuske 1908. do 1913. tehnologija je široko prihvaćena u Grand Prix automobilskim utrkama.

Godine 1922. Carlo Borrani je licencirao Rudge-Whitwortha "knock off" patent i pokrenuo vlastitu kompaniju za njihovu proizvodnju. Borrani žičani točkovi su dodatno popularizirali dizajn točkove sa centralnim zaključavanjem i korišteni su u mnogim trkačkim i cestovnim automobilima. Njihov dizajn koristio je naplatke od aluminijumske legure umjesto čelika, poboljšavajući performanse automobila. Prvi kupci Borrani felga bili su Alfa Romeo, Isotta Fraschini, Fiat, Lancia, Porsche i Mercedes-Benz.

Kasnih 1960-ih, propisi o sigurnosti vozila na cestama u SAD i Njemačkoj doveli su, kod automobila za drumsku upotrebu, do postepenog udaljavanja od sistema sa centralnim zaključavanjem, ka sistemima za pričvršćivanje točkova sa 4, 5 ili 6 matica ili vijaka.

Točkovi sa centralnim zaključavanjem nastavili su se koristiti za trkačke automobile, iako su se detalji dizajna mijenjali i udaljavali od originalnog Rudge-Whitworth dizajna. Formula 1, NASCAR i mnoge druge vrste utrka koriste točkove sa centralnim zaključavanjem. Točkovi sa centralnim zaključavanjem su pogodniji za trke, jer se mogu ukloniti i pričvrstiti brže tokom zaustavljanja u boksu, omogućavaju dizajn točka sa više prostora za velike kočione diskove i imaju veću snagu kada su pravilno instalirani. Zbog veze centralnog zaključavanja sa trkama i visokim performansama, neki proizvođači automobila i tjuneri koriste centralno zaključavanje točkova i na sportskim automobilima za puteve.

## Mehanizam 
### Knock-off čvorišta 
alt=Front brake and hub of a Mercedes W196R, showing the Rudge-Whitworth knock off hub shaft|mini| Prednji točak Mercedes-Benz W196R iz 1954. godine, prikazuje osovinu tipa Rudge-Whitworth

Prvi sistemi točkova sa centralnim zaključavanjem bili su tipa "knock-off". Centar točka ima unutrašnje utore i odgovarajući konus za njegovo poravnavanje i centriranje na osovinu. Točkovi se pričvršćuju pomoću krilaste matice sa navojem, koja se naziva "knock-off" ili "spinner". Desni navoj se koristi na lijevoj strani vozila, a lijevi navoj na desnoj strani vozila, a kako bi navoj ostao zategnut dok je auto u kretanju naprijed. Ova matica se zateže i otpušta udarcima čekića po krilima, što je dovelo do naziva "knock-off".

### Moderna centralna čvorišta 
alt=A modern centerlock hub on a McLaren MP4/14 Formula One car|mini| Moderno centralno čvorište na McLaren MP4/14 bolidu Formule 1

Većina modernih točkova sa centralnim zaključavanjem pričvršćena je za osovinu jednom velikom šesterougaonom maticom.

Među proizvođačima se mogu uočiti određene varijacije u dizajnu centralnog mehanizma za zaključavanje. Konkretno, Porsche je razvio vlasitit dizajn centralnog zaključavanja za upotrebu na trkačkim i drumskim automobilima kao što su RS Spyder i 911 Turbo.

alt=A modern centerlock wheel mounted on a 2009 Porsche 997 GT3|mini| Moderni točak sa centralnim zaključavanjem montiran na Porsche 997 GT3 iz 2009. godine, sa kopčom specifičnim za Porsche

### Adapteri 
Pojedini proizvođači automobilskih dijelova proizvode adaptere za centralno zaključavanje, dizajnirane da pretvaraju sisteme za pričvršćivanje maticama za prihvatanje točkova sa centralnim zaključavanjem.

## Upotreba 
Nekoliko vozila je fabrički opremljeno točkovima sa centralnim zaključavanjem.

* Porsche Carrera GT 
* Koenigsegg Regera 
* Lamborghini Aventador SV i SVJ (opciono)
* Lamborghini Huracán (opciono) 

## Reference 
Kategorija:Automobili
Kategorija:Točkovi